Fuelo

Fuelo esas irga materio qua konservas energio extraktebla en kontrolata maniero. Ordinare ta energio libereskas kande ula materio, nomizita kombustivo, brulas ed eventas lua oxidigo, to esas, lua reakto kun l'oxo dil aero. Altra procedi por konvertar fueli ad energio inkluzas diversa exotermala kemiala reakti e nukleara reakti, quale fisiono o fuzado.

 Fosila fueli 
Fosila fueli, quale terokarbono e petrolo, konsistas ek fosila restaji di animali e planti expozita ad alta preso e kaloro dum milioni di yari en absenteso di oxo. Ordinare on extraktas oli de subtero.

 Biofueli 
Biofuelo esas fuelo obtenata de rinovigebla fonti (biomaso), quale planti od animali. La maxim anciena fonto di biofuelo nun uzata esas ligno, ed on supozas ke homi ja uzis ol por produktar fairo cirkume 1,5 milion yari ante nun.

Nun, alkoholo pleas importanta rolo kom fuelo por vehili en Brazilia.

Kategorio:Energio
Kategorio:Kemio